Notum sit omnibus quod Bovo de Varellis dedit monachis de Vallelucente omne illud quod habebat in territorio Cirillei, preter redditus ferri et carbonis, sic tamen ut in hiis monachi quicquid eis necessarium esset acciperent. Hoc laudavit uxor ejus Hermengardis et filii ejus Hugo et Petrus. Hujus rei testes sunt: Goffridus Barbel; Henricus, frater ejus; Joscelinus de Bosco, et Ursus, nepos ejus; Johannes, carpentarius.